જૂનાગઢ મહાનગરપાલિકાની સામાન્‍ય ચૂંટણીમાં આજે ભાજપને બહુમતી મળતા હવે તમામ 8 મહાનગરપાલિકાઓમાં ભાજપનું શાસન આવ્યું છે. વર્ષ 2010ની સામાન્‍ય ચૂંટણીમાં રાજકોટ, જામનગર, ભાવનગર, અમદાવાદ, વડોદરા અને સુરતમાં ભાજપને બહુમતી મળતા ત્‍યાં ભાજપનું શાસન છે. 2011માં ગાંધીનગરમાં કોંગ્રેસને બહુમતી મળેલ પરંતુ 2012માં કોંગ્રેસના મેયર સહિતના કેટલાક કોર્પોરેટરોએ ભાજપ તરફી પક્ષપલ્‍ટો કરતા ભાજપનું શાસન સ્‍થપાયુ છે. હવે રાજકોટ, જામનગર, ભાવનગર, અમદાવાદ, વડોદરા અને સુરતમાં વર્ષ 2015ના ઉતરાર્ધમાં અને ગાંધીનગરમાં 2016માં સામાન્‍ય ચૂંટણી યોજાશે.